

Kedves szülők, tanítványok és érdeklődők!

Szeretnék hírt adni a Jobb Agyféltekés Rajziskola legújabb programjairól.

A következő időszakban az alábbi tanfolyamok indulnak:

1. 2015. október 22-25-ig

i) Intenzív tanfolyam a perspektíváról

ii) Intenzív jobb agyféltekés alap rajztanfolyam

2. 2015. október 26-30-ig napközis rajztábor az őszi szünetben

3. Rajz szakkörök

4. Felvételi előkészítő rajzfoglalkozás közép- és felsőfokú intézménybe

Ha érdekel a fejlődés következő lépcsője, és szívesen részt vennél a kurzuson, akkor kérlek, jelentkezz az alábbi elérhetőségeim egyikén.

Email: rajziskola@tuzopalstudio.hu

Tel.: +36 30 911 8015

Barabásné Czeiner Gabriella



Téma: A perspektíva

Ideje: 2015. október 22-25-ig

Korosztály: Felsős és gimnazista diákoknak, és felnőtteknek

Szint: Haladó.

A tanfolyamon beszélünk a perspektíva szabályairól. Megfigyeljük és gyakoroljuk különböző nézőpontból, sok-sok rajzzal, gyakorlással. Beszélünk a fény-árnyék hatásáról, a kontrasztról is, a különböző tárgyakon megfigyeljük, és lerajzoljuk azt. Rajzoljuk kicsiben és nagyban, különböző fényviszonyok között is.

Kiknek ajánlom?

A geometrikus alakzatok és tárgyak rajzolása, perspektívában ábrázolása olyan tudás, melyre minden rajzoló, alkotó embernek szüksége van, azoknak is, akiknek a rajzolás hobbi, s akiknek professzionális céljaik eléréséhez szükséges.

További információk



Jobb agyféltekés alap rajztanfolyam

Ideje: 2015. október 22-25-ig

Korosztály: Felsős és gimnazista diákoknak, és felnőtteknek

Szint: Kezdők, haladók és ismétlők számára.

A tanfolyamon az alap technikákon keresztül eljutunk a portrérajzolásig.

Ajánlom mindazoknak, akik voltak napközis rajztáboraimban, szakköreimen, amennyiben kedvet éreznek tovább fejleszteni rajztudásukat, és elég elszántak, hogy örömmel végigrajzoljanak 4 napot.

Az eredmény pedig egy nagyszerű élmény, öröm, önbizalom, és rajztudás, amit persze érdemes rendszeres gyakorlással továbbfejleszteni.

Természetesen azoknak is ajánlom, akik még semmilyen formában nem próbálták ki a jobb agyféltekés rajzolásban és önmagukban rejlő lehetőségeket.

A tanfolyam 10 éves kortól elvégezhető. Felső korhatár nincs, mindenki képes a fejlődésre, akit érdekel a rajzolás ezen módja, és nyitott a kipróbálására.

Nem szükséges előképzettség, vagy különösebb tehetség, elegendő az érdeklődés, és a döntés, hogy ezt a felfedező utat végigjárom.

Mindenki önmagához képest fog fejlődni, és eléri a kitűzött célt, a portrérajzolást a 4. nap végére.

Akik már elvégezték, de szeretnék feleleveníteni a korábban tanultakat, továbbfejleszthetik látásmódjukat, rajz technikájukat.

További információk

A perspektíva és az alap tanfolyam időpontja: 2015 október 22-25.

Az 1. és 2. nap 9-18 óráig, a 3. nap 9-17 óráig, a 4. nap 9-16 óráig tart.

Az utolsó napot kiállítással zárjuk, melyre szeretettel várjuk érdeklődő ismerőseiteket, családtagjaitokat, barátaitokat!

Jelentkezési határidő: 2015 október 21.

Részvételi díj: 40 000 Ft.

A rajzoláshoz szükséges eszközöket biztosítom.

Meleg ebéd és tea várja a tanfolyamon résztvevőket.

További időpontok intenzív tanfolyamokra:

2015. november 12-15.

2015. december 3-6.

Személyiségfejlesztő napközis rajztábor

Ideje: 2015. október 26-30-ig (az őszi szünetben)

Korosztály: 6-14 éves fiataloknak

Szint: Kezdő, haladó

Ismerkedünk a jobb agyféltekés rajzolás alaptechnikáival, figyelemkoncentrációs gyakorlatokat végzünk. Megtanuljuk, hogyan aktivizáljuk alkotókészségünket, „kapcsológombot” építünk ki hozzá, és összehangoljuk a két agyféltekénk működését. Tanulunk a tónusokról, ceruzakezelési módokról, satírozásról. A résztvevők életkoruknak és érdeklődésüknek megfelelően kapják a fejlesztő feladatokat, így mindenki a saját fejlődési ütemében halad. A tanfolyam végére grafikus technikákkal kidolgozott, komoly rajzok készülnek.

A pihenő időben csocsózunk, és a szobában játszunk egymással. Jó idő esetén a gyerekek kedvence, Csili kutyus várja, hogy játsszanak vele a hatalmas füves kertben.

Az utolsó napot kiállítással zárjuk, melyre szeretettel várjuk az érdeklődő ismerősöket, családtagokat, barátokat!

Részvételi díj: 35 000 Ft.

A rajzoláshoz szükséges eszközöket biztosítom.

Napi 3 étkezés és tea várja a tanfolyamon résztvevőket.



Rajz szakkörök

Egyéni és csoportos foglalkozások óvodásoknak, iskolásoknak és felnőtteknek.

Óvodás, és iskolás kortól kis lépésenként elsajátítható a jobb agyféltekés rajzolás.

A rendszeres gyakorlás fejleszti a megfigyelőkészséget, a koncentrációt, összehangolja a két agyfélteke működését. A gyakorló a grafikus készségek elsajátítása eredményeként nem csak szebben tud rajzolni, hanem személyiségében is fejlődik, kiegyensúlyozottabbá, magabiztosabbá válik.

Intenzív alap és haladó tanfolyamot végzett diákoknak és felnőtteknek is ajánlom a szakköröket, ahol a korábban tanultakat tovább gyakorolhatják, és készségszintre emelhetik.

További információk

Felvételi előkészítő rajzfoglalkozás közép- és felsőfokú intézménybe

Egyénre szabott ütemtervvel, igény szerint kialakított magán-, vagy csoportos foglalkozások.

Fejlesztjük a térlátást, aprólékosan foglalkozunk a „kockológia” tudományával. Tanulunk a perspektíváról elméletben és gyakorlatban, a különböző geometrikus alakzatokat megfigyelve csendéletet rajzolunk. Foglalkozunk a fény-árnyék viszonyával, és a kontraszttal, s az elsajátított grafikus technikákkal papírra vetjük a megfigyelteket. Tanulunk gyors vázlatot készíteni, és sok-sok portré kerül ki a kezeink közül.

Időpontok: rajz szakkör és előkészítő

Hétfő

 15:00-17:00 szakkör, felvételi előkészítő

Kedd

 16:30-18:30 szakkör

Szerda

 16:30-18:30 szakkör

Csütörtök

 -

Péntek

 13:00-15:00 gyermek-szülő szakkör

15:00-17:00 felvételi előkészítő

17:00-19:00 szakkör

Részvételi díj

Heti egyszer 2 órás csoportos foglalkozás (szakkör) egy összegben fizetve havonta

12 000 Ft (4 alkalom). Alkalmanként fizetve 3 500 Ft/foglalkozás.

Magánóra (4 alkalom/hó): 20 000 Ft/hó.

Szeretettel várom minden érdeklődő, fejlődni szándékozó jelentkezését!

Ha érdekel a fejlődés következő lépcsője, és szívesen részt vennél a kurzuson, akkor az alábbi elérhetőségeimen jelentkezhetsz:

Email: rajziskola@tuzopalstudio.hu

Tel: +36 30 911 8015

Barabásné Czeiner Gabriella